Diari Oficial de la Generalitat Valenciana


Sumari del DOGV 7242, del 27-03-2014 (2014/2564)

CORRECCIÓ d'errades de l'Orde 2/2014, de 13 de gener, de la Conselleria d'Hisenda i Administració Pública, per la qual es convoquen proves selectives d'accés al subgrup A1, sector administració especial, tècnic/a de seguretat i salut, torn de promoció interna, Convocatòria 21/10, corresponents a l'oferta d'ocupació pública de 2010 per al personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/2564


Data del document
:   20-03-2014

Organisme emissor
:   Conselleria d'Hisenda i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Administració Pública
    * concurs administratiu

CORRECCIÓ d'errades de l'Orde 2/2014, de 13 de gener, de la Conselleria d'Hisenda i Administració Pública, per la qual es convoquen proves selectives d'accés al subgrup A1, sector administració especial, tècnic/a de seguretat i salut, torn de promoció interna, Convocatòria 21/10, corresponents a l'oferta d'ocupació pública de 2010 per al personal de l'Administració de la Generalitat. [2014/2564]  
Publicada l'Orde 2/2014, de la Conselleria d'Hisenda i Administracions Públiques el 4 de març de 2014 (DOCV 7226) per la que es convoquen proves selectives d'accés al subgrup A1, sector administració especial, tècnic/a de seguretat i salut, torn de promoció interna, Convocatòria 21/10, s'han detectat els següents errors i es procedix a la seua correcció:  
  
1) En la base 2.2, on diu:  
«Titulació: estar en possessió del títol universitari d'Enginyeria Industrial, Enginyeria de Camins, Canals i Ports, Arquitectura, Enginyeria Agrònoma, Enginyeria de Montes, Enginyeria d'Organització Industrial, Enginyeria Química o Enginyeria de Mines, o complides les condicions per a obtindre'l abans de la finalització del termini de presentació de sol·licituds. En el cas de titulacions obtingudes en l'estranger s'haurà d'estar en possessió de la credencial que acredite la seua homologació»;  
  
Ha de dir:  
«Titulació: estar en possessió del títol universitari d'Enginyeria Industrial, Enginyeria de Camins, Canals i Ports, Arquitectura, Enginyeria Agrònoma, Enginyeria de Montes, Enginyeria d'Organització Industrial, Enginyeria Química, Enginyeria de Mines o bé, títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o complides les condicions per a obtindre'l abans de la finalització del termini de presentació de sol·licituds. En el cas de titulacions obtingudes en l'estranger s'haurà d'estar en possessió de la credencial que acredite la seua homologació».  
  
  
2) En la base 2.3, on diu:  
«A més de la titulació universitària de l'apartat anterior, les persones aspirants hauran d'acreditar la formació com a Tècnic Superior en Prevenció de Riscos Laborals a través d'una titulació o certificat que acredite estar habilitat per a realitzar funcions de nivell superior previstes en l'article 37 del Reglament dels Servicis de Prevenció, Reial Decret 39/1997, de 17 de gener, que es justificarà per qualsevol de les formes següents:  
A) Per mitjà de títol de Màster Oficial Universitari que tinga almenys 600 hores i amb el contingut previst en l'annex VI del Reglament dels Servicis de Prevenció aprovat pel Reial Decret 39/1997, de 17 de gener.  
B) Certificació expedida per una entitat pública o privada que haguera tingut capacitat per a desenrotllar activitats formatives en esta matèria i comptara amb autorització de l'autoritat laboral competent després d'haver realitzat un curs de 600 hores i amb el contingut previst en l'annex VI del Reglament dels Servicis de Prevenció, d'acord amb la disposició addicional primera del Reial Decret 337/2010, de 19 de març, que modifica el Reial Decret 39/1997, de 17 de gener.  
C) Certificació de l'autoritat laboral, en funció de l'experiència d'acord amb la disposició addicional quinta del Reglament dels Servicis de Prevenció i l'article 12 de l'Orde del Ministeri de Treball de 27 de juny de 1997»;  
  
Ha de dir:  
«A més de la titulació universitària de l'apartat anterior, les persones aspirants hauran d'acreditar la formació com a Tècnic Superior en Prevenció de Riscos Laborals a través d'una titulació o certificat que acredite estar habilitat per a realitzar les funcions de nivell superior previstes en l'article 37 del Reglament dels Servicis de Prevenció, Reial Decret 39/1997, de 17 de gener, que es justificarà per qualsevol de les formes següents:  
A) Per mitjà de l'acreditació de la formació per la Universitat per a exercir les funcions de nivell superior conforme a l'article 37.2 del Reglament dels Servicis de Prevenció, aprovat pel Reial Decret 39/1997, de 17 de gener.  
B) Certificació expedida per una entitat pública o privada que haguera tingut capacitat per a desenrotllar activitats formatives en esta matèria i comptara amb autorització de l'autoritat laboral competent després d'haver realitzat un curs de 600 hores i amb el contingut previst en l'annex VI del Reglament dels Servicis de Prevenció, d'acord amb la disposició addicional primera del Reial Decret 337/2010, de 19 de març, que modifica el Reial Decret 39/1997, de 17 de gener.  
C) Certificació de la formació emesa en funció de l'experiència, per l'autoritat laboral o, en cas de funcionaris, per l'òrgan administratiu competent, d'acord amb el que disposa l'article 12 de l'Orde del Ministeri de Treball de 27 de juny de 1997 i amb la disposició addicional quinta del Reglament dels Servicis de Prevenció, aprovat pel Reial Decret 39/1997, de 17 de gener».  
  
Així mateix i amb l'objecte d'evitar possibles perjuís a les persones aspirants es prorroga el termini de presentació d'instàncies en 20 dies hàbils, comptats a partir de l'endemà al de la publicació d'esta correcció d'errors en el Diari Oficial de la Comunitat Valenciana.  
  
  
València, 20 de març de 2014.- El conseller d'Hisenda i Administració Pública: Juan Carlos Moragues Ferrer.